Η κατάσχεση των καταθέσεων εις χείρας τράπεζας ως τρίτης
Creators: name: Παπαδημητρίου, Λαμπρινή Σωτηρίου
Publisher: name: Aristotle University of Thessaloniki
Year: 2015
Subjects: κατάσχεση
εις χείρας τρίτου
τραπεζικές καταθέσεις
seizure
bank
in the hands of third parties

description: Στόχος της παρούσας διπλωματικής εργασίας αποτέλεσε η μελέτη του θεσμού της κατάσχεσης εις χείρας τρίτου και ειδικότερα η περίπτωση της κατάσχεσης (τραπεζικών) καταθέσεων εις χείρας Τράπεζας ως τρίτης. Η κατάσχεση στα χέρια τρίτου αποτελεί ιδιαίτερο είδος αναγκαστικής κατασχέσεως, που αποκτά ολοένα μεγαλύτερη σημασία στη νομική και συναλλακτική πρακτική. Ιδίως η κατάσχεση χρηματικών απαιτήσεων του οφειλέτη κατά πιστωτικών ιδρυμάτων (τραπεζών) αποτελεί στις μέρες μας εφάμιλλο σχεδόν μέσο εκτελέσεως με εκείνο της συνήθους κατασχέσεως στα χέρια του οφειλέτη, πρόκειται μάλιστα να ενισχυθεί η παρουσία του στο μέλλον, μετά την απλούστευση της προσβάσεως του δανειστή στα άδυτα των τραπεζών, που καθιερώθηκε με τον ν. 2915/2001 και εδραιώθηκε με τον πρόσφατο ν. 3994/2011. Η ενίσχυση της μορφής αυτής κατασχέσεως ευνοείται, άλλωστε, από τον σύγχρονο χαρακτήρα των συναλλαγών, που διεκπεραιώνονται πλέον στη σύγχρονη πραγματικότητα μέσω τραπεζικών (λογιστικών) εγγράφων ή με πλαστικό/ηλεκτρονικό χρήμα κλπ. Κατ’ αρχάς, παρουσιάστηκαν και αναλύθηκαν όροι και έννοιες όπως η «σύμβαση τραπεζικής κατάθεσης», το «γενικό και ειδικό τραπεζικό απόρρητο», οι δυνατότητες πληροφορήσεως του δανειστή και η περιουσιακή διαφάνεια του οφειλέτη κ.ά. Εξετάστηκαν ζητήματα όπως το αναγκαίο περιεχόμενο του κατασχετηρίου και η επίδοση του κατασχετηρίου σε συγκεκριμένο υποκατάστημα της τράπεζας στην οποία τηρείται ο λογαριασμός του οφειλέτη ή και όχι, ζήτημα το οποίο έχει πλέον επιλυθεί με ρητή διάταξη του ΚΠολΔ. Επιπλέον, αναλύσαμε διαφορετικά είδη καταθέσεων τα οποία δύνανται να υπαχθούν στην διαδικασία της αναγκαστικής κατασχέσεως εις χείρας Τράπεζας ως τρίτης, μεταξύ των οποίων ο κοινός λογαριασμός, ο αλληλόχρεος λογαριασμός αλλά και οι απαιτήσεις από μισθούς και συντάξεις εφόσον κατατίθενται σε τραπεζικό λογαριασμό. Εστιάσαμε ακόμη στην υποχρέωση της τράπεζας να προβεί σε δήλωση αναφορικά με την ύπαρξη σε αυτήν καταθέσεων του οφειλέτη και στις σχετικές προθεσμίες. Τέλος, εξετάσαμε τις συνέπειες μίας τυχόν καταφατικής δήλωσης από πλευράς της Τράπεζας και την ακολουθητέα στην περίπτωση αυτή περαιτέρω διαδικασία ενώ αφιερώσαμε το τελευταίο κεφάλαιο της παρούσας εργασίας, λόγω της σπουδαιότητάς της, στην αναγκαστική κατάσχεση εις χείρας τράπεζας ως τρίτης με επισπεύδοντα δανειστή το Δημόσιο.
description: The aim of the present thesis was the study of seizure in the hands of third parties and especially the case of seizure in the hands of a bank. At first, we presented terms such as “bank deposit contract” and “general and specific banking secrecy”. We examined issues such as the necessary content of the seizure and the performance of the seizure in a specific or non-specific branch of the bank. Then we analyzed different types of deposits covered be the relevant regulations and focused on the obligation of the bank to submit a negative or affirmative declaration. Last but not least, we dealt with the consequences of the affirmative statement of the bank and the further process and dedicated the last chapter of this essay, because of its importance, to the seizure in the hands of a bank on behalf of public as a lender.